MUNICIPIUL TÂRGU MUREŞ
ROMÂNIA – 540026 Târgu Mureş, Piaţa Victoriei nr. 3
Tel: 00-40-265-268.330; 00-40-265-269.571
e-mail: secretar@tirgumures.ro www.tirgumures.ro 
Nr.96.722 din 09.12.2022
  
Data publicării pe site: 09.12.2022	                                   

A N U N Ț

În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:
Proiect de hotărâre privind prorogarea aplicării art.1 din H.C.L.M. nr.83/30.04.2020

Proiectul de hotărâre, mai sus amintit, cu documentaţia de bază poate fi consultat: 
·     pe pagina de internet a instituţiei Municipiului Târgu Mureş  www.tirgumures.ro/Administraţia locală/Consiliul Local/Transparenţă Decizională (acte normative)   
·      la sediul instituţiei,  P-ţa Victoriei, nr.3 (panoul de afişaj)
·      proiectul de act normativ se poate obține în copie, pe bază de cerere depusă la Serviciul Relaţii cu publicul 
 	Propunerile, sugestiile, opiniile cu valoare de recomandare privind proiectul de act normativ supus consultării publice se pot depune până la data de 19 decembrie 2022 pe baza formularului de colectare de recomandări:
1.      la Registratura instituției din Târgu Mureş, P-ţa Victoriei, nr.3;
2.      ca mesaj în format electronic la adresa de e-mail infopublic@tirgumures.ro
Formularul de recomandări poate fi descărcat de pe pagina de internet a instituției, www.tirgumures.ro/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul. 
	Materialele transmise vor purta mențiunea: 
 Propuneri privind dezbaterea publică referitoare la proiectul de act normativ: „ Proiect de hotărâre privind prorogarea aplicării art.1 din H.C.L.M. nr.83/30.04.2020

Propunerile trimise vor fi publicate pe pagina de internet a Municipiului Târgu Mureş www.tirgumures.ro /Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare
	Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o altă autoritate publică până la data de  19 decembrie 2022. 
	Pentru informații suplimentare vă stăm la dispoziție la telefon 0265.269571. 
                          
             „ p.Secretar General al Municipiului  Târgu Mureş”

ROMÂNIA					        				           (nu produce efecte juridice)*   
JUDEŢUL MUREŞ								                    Iniţiator,
MUNICIPIUL TÂRGU MUREŞ					                       	       PRIMAR, 
Direcţia activităţi social–culturale, patrimoniale şi comerciale		      	 SOÓS ZOLTÁN
Nr. 90334  din 17.11.2022

			

					REFERAT DE APROBARE

privind prorogarea aplicării art.1 din H.C.L.M. nr.83/30.04.2020

Potrivit competenţelor stabilite prin Legea nr. 38/2003 privind transportul în regim de taxi şi în regim de închiriere, Consiliul Local al municipiului Tîrgu Mureş a adoptat Hotărârea nr. 349/2013 modificată și completată prin Hotărârea nr. 392/2018 privind instituirea “Regulamentului de autorizare, organizare, atribuirea în gestiune delegată şi controlul executării serviciului de transport în regim de taxi şi controlul executării serviciului de transport în regim de taxi pe raza municipiului Tîrgu Mureş”, prin care s-au stabilit condiţiile de organizare, autorizare, atribuirea gestiunii şi controlul efectuării serviciului de transport în regim de taxi.
	Conform inițiativei înaintată de domnii consilieri Biró Csaba Szilveszter și Kovács Lajos-Alpár, în sensul încurajării folosirii autoturismelor cu propulsie electrică sau hibridă, în anul 2020 a fost adoptată Hotărârea nr.83, după cum urmează:
	“Capitolul V, Secțiunea A, Articolul 5 din Anexa I.5 se completează astfel:
	(4) Începând cu 1 ianuarie 2024, cel puțin 50% dintre autoturismele operate de concesionar trebuie să fie cu propulsie electrică sau hibridă.”
	Având în vedere modificările legislative precum și a solicitărilor Asociaţiei “CAMEREI NAȚIONALE A TAXIMETRIȘTILOR” -  Filiala Județului Mureș, conform ORDONANŢEI DE URGENŢĂ Nr. 71 din 29 iunie 2021 privind promovarea vehiculelor de transport rutier nepoluante publicată în Monitorul Oficial Nr. 646 din 30 iunie 2021:
	” Art. 7 – 
	(1) Prezenta ordonanţă de urgenţă se aplică procedurilor de atribuire iniţiate începând cu data de 2 august 2021.
	(2) Prin procedură de atribuire iniţiată se înţelege orice procedură pentru care se transmite un anunţ de participare sau, după caz, o invitaţie de participare începând cu data de 2 august 2021.
	Art. 8 - La data intrării în vigoare a prezentei ordonanţe de urgenţă se abrogă:
	a) Ordonanţa de urgenţă a Guvernului nr. 40/2011 privind promovarea vehiculelor de transport rutier nepoluante şi eficiente din punct de vedere energetic, publicată în Monitorul Oficial al României, Partea I, nr. 307 din 4 mai 2011, aprobată prin Legea nr. 119/2013;

	b) Legea nr. 37/2018 privind promovarea transportului ecologic, publicată în Monitorul Oficial al României, Partea I, nr. 67 din 23 ianuarie 2018.”
	în concordanță cu ţintele minime stabilite la art.4:
	“Art. 4 – 
	(1) Începând cu data de 2 august 2021, … entităţile contractante au obligaţia de a respecta următoarele ţinte minime, după caz:
	a) 18,7%, reprezentând ponderea vehiculelor uşoare nepoluante din numărul total de vehicule uşoare, care fac obiectul contractelor prevăzute la art. 2 alin. (1) atribuite de la 2 august 2021 până la 31 decembrie 2025; …”
	
	Autorizațiile taxi actuale își pierd valabilitatea la data de 31 decembrie 2023.
	
	Consiliul Local Municipal va stabili procedura care se va aplica pentru atribuirea în gestiune delegată a serviciului de transport în regim taxi, în sensul prelungirii valabilității autorizatiilor taxi sau atribuirii pe bază de licitaţie publică, astfel cum este prevăzut în Legea nr.38/2003, prin adoptarea unui regulament privind serviciul de transport în regim de taxi pe raza municipiului Tîrgu Mureş, aplicabil pentru perioada 01.01.2024 – 31.12.2028.
	Ținând cont de faptul că efortul investițional din partea transportatorilor autorizați privind achiziționarea unor astfel de autoturisme, este unul major, propunem inițierea unor dezbateri cu asociațiile reprezentative ale transportatorilor autorizați si ale taximetriștilor, chiar dacă participarea acestora are un  caracter consultativ la întocmirea de către autorităţile administraţiei publice locale a reglementărilor de organizare a serviciului de transport în regim de taxi, în conformitate cu art.54 din Legea 38/2003 cu modificările și completările ulterioare.

	Pentru aceste motive, propunem următoarele:

	Prorogarea aplicării art.1 din H.C.L.M. nr.83/30.04.2020, până la elaborarea și adoptarea regulamentului care va stabili condiţiile privind autorizarea, organizarea şi desfăşurarea activității de către operatorii de transportului public de persoane în regim de taxi, valabil pentru perioada 01.01.2024 – 31.12.2028.
Aviz favorabil al
Direcţiei activităţi social-culturale, patrimoniale şi comerciale,

Director executiv adjunct,
Hetrea-Stan Alina

Întocmit: S.A.A.E., Raul Trif, inspector,17.11.2022/1 Ex.

ROMÂNIA										   Proiect	 
JUDEŢUL MUREŞ		                                                           		       (nu produce efecte juridice)*
CONSILIUL LOCAL AL MUNICIPIULUI TÂRGU MUREŞ                  	                   
							                                  		 Iniţiator,   
							                                		PRIMAR,
										         SOÓS ZOLTÁN

H O T Ă R Â R E A nr. _______
din___________________/2022

privind prorogarea aplicării art.1 din H.C.L.M. nr.83/30.04.2020

Consiliul local al municipiului Târgu Mureş, întrunit în şedinţă ordinară de lucru,

Având în vedere Referatul de aprobare nr. 90334 din 17.11.2022 inițiat de Primar prin Direcţia activităţi social-culturale, patrimoniale şi comerciale, privind prorogarea aplicării art.1 din H.C.L.M. nr.83/30.04.2020,

Raportat la avizul comisiilor de specialitate şi propunerile acestora,
În conformitate cu prevederile art.475, alin.(3), (4) şi (5) din Legea nr.227/2015 privind Codul fiscal, cu completările şi modificările ulterioare, ale Legii nr.207/2015 privind Codul de procedură fiscală, ale art.30 din Legea nr.273/2006 privind finanţele publice locale şi ale Legii nr. 52/2003 privind transparenţa decizională în administraţia publică, republicată,

În temeiul  art.129, alin.(1) şi (14), al art.196, alin.(1), lit.a) şi al art.243, alin.(1), lit. a) din O.U.G. nr.57/2019 privind Codul administrativ,

H o t ă r ă ş t e:

Art.1. Se aprobă, prorogarea aplicării art.1 din H.C.L.M. nr.83/30.04.2020, până la elaborarea și adoptarea regulamentului care va stabili condiţiile privind autorizarea, organizarea şi desfăşurarea activității de către operatorii de transportului public de persoane în regim de taxi, valabil pentru perioada 01.01.2024 – 31.12.2028.

Art.2. Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Activităţi Social-Culturale şi Patrimoniale – Serviciul autorizări activităţi economice şi Direcţia impozite şi taxe locale.

Art.3. 	În conformitate cu prevederile art.252, alin.(1), lit.c) și ale art.255 din O.U.G. nr.57/2019 privind Codul Administrativ, precum și ale art.3, alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.
	
Art. 4.  Prezenta hotărâre se comunică:
		- Direcţiei activităţi social-culturale, patrimoniale şi comerciale;
		- Direcţiei impozite şi taxe locale.	

Viză de legalitate,
p. Secretar General al Municipiului  Târgu Mureş,
Bâta Anca Voichiţa